**GLAZBENA ŠKOLA IVANA LUKAČIĆA**

**SPLITSKA 2**

**22000 ŠIBENIK**

**OIB:86398671550**

**RKP: 12786**

**Šibenik, 28. listopada 2021.**

**OBRAZLOŽENJE PRIJEDLOGA FINANCIJSKOG PLANA GLAZBENE ŠKOLE IVANA LUKAČIĆA ZA RAZDOBLJE 2022.-2024.**

1. **Sažetak djelokruga rada Glazbene škole Ivana Lukačića**

Šibenska glazbena škola bez prekida postoji od 1936. (u početku kao privatna škola). Pedesetih i šezdesetih godina, a dijelom i sedamdesetih godina je samo osnovna škola, a od 1977. postaje srednja škola u sklopu Centra za odgoj i usmjereno obrazovanje kadrova u upravi i društvenim djelatnostima Šibenik .

30. listopada 1991. godine Odlukom Skupštine općine Šibenik odobreno je osnivanje Glazbene škole Ivana Lukačića. Utvrđivanje uvjeta za početak rada odobrilo je Ministarstvo

kulture i prosvjete svojim Rješenjem od 16. ožujka 1993. godine kojim odobrava Glazbenoj školi Ivana Lukačića Šibenik – Splitska 2 početak rada za izvođenje nastavnog plana:

1. srednjeg školstva
2. osnovnog školstva

Zbog veličine prostora škole (cca. 500 m2) koji je neprimjeren suvremenoj tehnologiji nastave, broj učenika škole je ograničen na 220 u osnovnom i 60 u srednjem glazbenom obrazovanju, a broj djelatnika na (ukupno) 30 zaposlenih. Trenutno škola ima upisana 231 učenika. Zaposleno je 31 djelatnika i 4 vanjska suradnika.

Za uspješno izvođenje planiranih zadataka treba neprestano raditi na poboljšanju uvjeta rada u školi.

Nastavni programi glazbenog obrazovanja izvode se na slijedećim stupnjevima:

* u predškolskom obrazovanju
* u osnovnoj glazbenoj školi u trajanju od šest godina,
* u srednjoj glazbenoj školi u trajanju od četiri godine, ako su učenici prethodno završili osnovnu glazbenu školu, odnosno šest godina za učenike bez osnovne glazbene škole

Upis u osnovnu i srednju glazbenu obavlja se na temelju Zakona o umjetničkom obrazovanju.

Svi navedeni stupnjevi čine programsku, pedagošku i organizacijsku cjelinu.

Škola je u proteklom razdoblju dosegla kvalitetu u kadrovskoj ekipiranosti, ravnomjernoj zastupljenosti svih odjela, stabilnosti dotoka nadarenih učenika. Težište škole je stalno poticati deficitarna zanimanja.

1. **Obrazloženje programa rada škole**

Glazbena škola Ivana Lukačića je srednja umjetnička škola u kojoj je organizirana nastava predškolskog i osnovnog glazbenog obrazovanja, te srednjeg – šestogodišnjeg (priprema i srednja škola) i četverogodišnjega (srednja škola) program obrazovanja različitih profila glazbene umjetnosti (glasovir, violina, viola, violončelo, gitara, flauta, oboa, klarinet, saksofon, truba, trombon, pjevanje, glazbena teorija).

O školi skrbi njezin osnivač Šibensko-kninska županija. Školom upravlja ravnatelj i školski odbor, a o struci brinu pročelnici stručnih odjela na razini cijele škole. U tom smislu su ustrojena vijeća i odjeli koji raspravljaju i odlučuju o stručnim i organizacijskim programima škole.

Ustrojeno je i pet stručnih odjela:

I . Teorijski odjel (nastavnici teorijskih glazbenih predmeta)

II . Odjel glasovira (nastavnici glasovira i orgulja)

III . Gudački odjel (nastavnici violine i violončela)

IV . Odjel gitare i pjevanja (nastavnici gitare i pjevanja)

V. Puhački odjel (nastavnici puhačkih glazbala)

Nastavničko vijeće čine svi nastavnici škole.

Stručno vijeće čine pročelnici stručnih odjela.

Odgojno-obrazovni program glazbene umjetnosti za dvanaest zanimanja na tri razine Škola ostvaruje prema nastavnim planovima i programima Ministarstva znanosti, obrazovanja i športa.

Zanimanja:

* Glazbenik klavirist
* Glazbenik violinist
* Glazbenik violončelist
* Glazbenik gitarist
* Glazbenik flautist
* Glazbenik klarinetist
* Glazbenik trubač
* Glazbenik pjevač
* Glazbenik teorijski smjer
* Glazbenik orguljaš

Odgojno-obrazovne razine:

* Predškolski odgoj i obrazovanje
* Osnovnoškolsko obrazovanje
* Srednjoškolsko obrazovanje

Posebnosti:

* rad na tri razine – daje prednost u smislu vertikalne prohodnosti, ali traži i visoku kompetentnost onih koji poučavaju;
* osnovnu glazbenu školu učenik polazi uz općeobrazovnu školu;
* srednjoškolsko glazbeno obrazovanje obuhvaća općebrazovni i strukovni dio;
* Zakon o odgoju i obrazovanju u osnovnoj i srednjoj školi daje učeniku srednje glazbene škole mogućnost upisa i druge srednje škole. U tom slučaju učenik u glazbenoj školi pohađa samo strukovne predmete.

1. **Izvannastavne i izvanškolske aktivnosti**

**Aktivnosti, programi i projekti**

- Škola planira koncerte tijekom školske godine bez određenog datuma, po potrebi i prema željama učenika, bez prethodne audicije, u školi i izvan nje, u skladu s epidemiološkim uputama i preporukama MZO-a i HZJZ-a.

Ciljevi aktivnosti:

* stjecanje iskustva javnog nastupa
* razvijanje samostalnosti i samopouzdanja
* prikaz postignuća i interpretativnih sposobnosti
* prikaz rada nastavnika i Škole
* samovrjednovanje u odnosu na postignuća drugih učenika
* neposredna suradnja i upoznavanje roditelja s postignućima njihovog djeteta i drugih učenika.

Na koncertima sudjeluju učenici svih razreda osnovne i srednje škole, a nositelji aktivnosti su nastavnici – mentori učenika.

- Škola planira javne nastupe, prigodne koncerte u dvoranama izvan Škole; učenici koji nastupaju odabrani su na audiciji. Koncerti će se održati u skladu s epidemiološkim uputama i preporukama MZO-a i HZJZ-a.

- Škola planira prigodne koncerte:

* Božićni koncert
* Koncert u povodu Dana škole
* Koncert u povodu Dana županije
* Koncert pod maskama

Ciljevi aktivnost:

* prikaz postignuća i interpretativnih sposobnosti učenika
* prikaz rada nastavnika i Škole.

Učenici koji nastupaju odabrani su na audiciji, a nositelji aktivnosti su pročelnici strukovnih odjela i ravnatelj.

- Sudjelovanje na natjecanjima i smotrama

Ciljevi aktivnosti:

* uočavanje i prepoznavanje darovitih učenika
* daljnje poticanje razvoja njihove darovitosti
* preuzimanje odgovornosti od strane učenika
* razvoj vrednovanja drugih i samovrjednovanja.

Na natjecanja idu odabrani učenici nakon audicije, a nositelji aktivnosti su nastavnici – mentori učenika i pročelnici odjela.

* Suradnja s drugim glazbenim školama (Glazbena škola Blagoja Berse, Zagreb i Glazbena škola Krste Odaka, Drniš)

Ciljevi suradnje:

* razmjena učenika i pedagoška suradnja

Za aktivnosti odgovoran je ravnatelj koji je i njihov nositelj.

**4. Zakonski i drugi akti na kojima se zasniva program rada Škole**

* Zakon o odgoju i obrazovanju u osnovnoj i srednjoj školi
* Zakon o strukovnom obrazovanju
* Zakon o ustanovama
* Zakon o proračunu i Pravilnik o proračunskom računovodstvu i računskom planu
* Zakon o fiskalnoj odgovornosti, Uredba o sastavljanju i predaji Izjave o fiskalnoj

odgovornosti i izvještaja o primjeni fiskalnih pravila

* Školski kurikulum
* Godišnji plan i program
* Kolektivni ugovori za zaposlenike u srednjoškolskim ustanovama – temeljni i

granski

* Interni akti škole

**5. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (Godišnji plan

i program rada Škole) prema planu i programu koje je donijelo Ministarstvo znanosti i

obrazovanja. Također, planovi se donose za školsku godinu, a ne za fiskalnu što je

uzrok mogućim odstupanjima u izvršenju financijskih planova.

**6. Ishodišta i pokazatelji na kojima se zasnivaju izračuni i procjene potrebnih**

**sredstava za provođenje programa**

Glazbena škola Ivana Lukačića planira ostvariti sljedeće prihode:

1. **Iz županijskog proračuna**
2. Iz županijskog proračuna za realizaciju programa osnovne škole

**2022. godina:** 103.200,00 kn

**2023. godina:** 103.200,00 kn

**2024. godina:** 103.200,00 kn

1. Iz županijskog proračuna za realizaciju programa srednje škole

**2022. godina:** 248.606,00 kn

**2023.** **godina:** 248.606,00 kn

**2024.** **godina:** 248.606,00 kn

1. **Od participacije roditelja u financiranju javnih potreba**

**2022. godina:** 390.000,00 kn (40.000,00 kn za srednju i 350.000,00 kn za osnovnu školu)

**2023. godina:** 390.000,00 kn (s istim ključem rasporeda sredstava)

**2024.** **godina:** 390.000,00 kn

1. **Tekuće donacije od pravnih osoba**

**2022. godina:** 34.000,00 kn

1. **Pomoći iz proračuna**

**2022. godina:** 4.555.000,00 kn

**2023. godina:** 4.330.000,00 kn

**2024.** **godina:** 4.330.000,00 kn

Prihodima iz županijskog proračuna predviđeno je financiranje materijalnih rashoda za nabavu nefinancijske imovine.

Prihodima od participacije roditelja u financiranju javnih potreba se najvećim dijelom financira nabava nefinancijske imovine, razni programi i aktivnosti za podizanje kvalitete obrazovanja (seminari, edukacije, stručno usavršavanje nastavnika; učenička natjecanja).

Osim navedenoga, ovim prihodima financiraju se i ostali materijalni rashodi i rashodi za nabavu nefinancijske imovine koji se ne uspiju podmiriti prihodima iz županijskog proračuna.

S obzirom na činjenicu da se već nekoliko godina prihodi iz županijskog proračuna smanjuju zbog racionalizacije na regionalnoj razini, a cijene troškova kontinuirano rastu, sve više prihoda od participacije koristimo za tekuće materijalne rashode.

Prihodima od donacija i pomoći pokrivamo troškove organizacije Svibanjskih glazbenih večeri – jedinog ciklusa koncerata klasične glazbe koji se već 16. godina kontinuirano održava u Šibeniku kao glazbena manifestacija u organizaciji Glazbene škole Ivana Lukačića Šibenik.

Prihodima iz državnog proračuna predviđeno je financiranje rashoda zaposlenih za plaće i materijalna prava zaposlenika.

**NAZIV PROJEKTA: VIOLONČELISTIČKO NATJECANJE JANIGRO JUNIOR**

Glazbena škola Ivana Lukačića Šibenik organizator je 13. međunarodnog violončelističkog natjecanja *Janigro Junior* – prestižnog natjecanja za mlade violončeliste do 20 godina koje se profiliralo u jedno od vodećih natjecanja za taj uzrast te svakim izdanjem privlači sve veći broj sudionika iz cijelog svijeta. Posljednje natjecanje u siječnju 2020. u Zagrebu okupilo je 146 natjecatelja iz Hrvatske i 26 zemalja svijeta.

Natjecanje će se organizirati u suradnji s Udrugom Antonio Janigro i s Tvrđavom kulture Šibenik, od 19. do 24. travnja 2022. godine.

Ciljevi natjecanja:

* promocija Glazbene škole, Grada Šibenika, Šibensko-kninske županije;
* podupiranje mladih talentiranih izvođača iz Hrvatske i inozemstva;
* motiviranje učenika na upoznavanje, suradnju, razmjenu iskustava s drugim sudionicima natjecanja;
* poticanje učenika naše glazbene škole na daljnji rad i usavršavanje tehnike sviranja instrumenata, razvijanje ljubavi prema glazbi, profesionalno usmjeravanje prema glazbi;
* stručno usavršavanje nastavnika putem razmjene pedagoških iskustava;

**6. Izvještaj o postignutim ciljevima i rezultatima programa temeljenim na**

**pokazateljima uspješnosti iz nadležnosti proračunskog korisnika u prethodnoj**

**godini.**

Školska godina 2020./2021. je, unatoč nepovoljnim pandemijskim uvjetima, obilovala natjecanjima i nagradama. Na raznim natjecanjima mladih glazbenika sudjelovao je 21 učenik/ica naše škole i osvojili su:

* dvije apsolutne I. nagrade
* šesnaest I. nagrada
* deset II. nagrada
* deset III. nagrada

Jedna je učenica osvojila Oskar znanja za školsku godinu 2021./22.

**HDGPP- 59. natjecanje učenika i studenata glazbe i plesa (regionalno)**

|  |  |  |  |  |
| --- | --- | --- | --- | --- |
| **UČENIK /ICA** | **DISCIPLINA** | **KATEGORIJA** | **NAGRADA** | **NASTAVNIK/ICA-MENTOR** |
| Antea Čvorak | *solfeggio* | I. | apsolutna I. | Mira Grujić, prof. mentor |
| Kata Vuletić | *solfeggio* | I. | II. | Mira Grujić, prof. mentor |
| Lara Roca | *solfeggio* | I. | II. | Mira Grujić, prof. mentor |
| Franka Miškić | *solfeggio* | I. | III. | Mira Grujić, prof. mentor |
| Margarita Mikulandra | *solfeggio* | I. | III. | Mira Grujić, prof. mentor |
| Marita Gardijan | *solfeggio* | I. | III. | Mira Grujić, prof. mentor |
| Dora Miljas | *klavir* | IV. | III. | Gordana Pavić, prof. mentor |
| Tedi Trkulja | *klavir* | V. | I. | Mirjana Erceg Runjić, prof. |
| Nada Tomica Klišanin | *pjevanje* | II. | I. | Ana Grubić Miškić, prof. |

**HDGPP- 59. natjecanje učenika i studenata glazbe i plesa (državno)**

|  |  |  |  |  |
| --- | --- | --- | --- | --- |
| **UČENIK /ICA** | **DISCIPLINA** | **KATEGORIJA** | **NAGRADA** | **NASTAVNIK/ICA-MENTOR** |
| Antea Čvorak | *solfeggio* | I. | apsolutna I. | Mira Grujić, prof. mentor |
| Nada Tomica Klišanin | *klavir* | II. | III. | Ana Grubić Miškić, prof. |
| Tedi Trkulja | *pjevanje* | V. | III. | Mirjana Erceg Runjić, prof. |

**Međunarodno online natjecanje Glasbena čipka iz Idrije (SLO)**

|  |  |  |  |  |
| --- | --- | --- | --- | --- |
| **UČENIK /ICA** | **DISCIPLINA** | **KATEGORIJA** | **NAGRADA** | **NASTAVNIK/ICA-MENTOR** |
| Andrija Cukrov | *violina* | I. | I. i zlatna medalja | Marija Čače, prof. |
| Antea Čvorak | *violončelo* | III. | II. | Vanja Bošnjak, prof. mentor |
| Lovre Tunuković | *violončelo* | VII. | I. | Vanja Bošnjak, prof. mentor |
| Tedi Trkulja | *klavir* | VIII. | II. | Mirjana Erceg Runjić, prof. |

**Međunarodno natjecanje mladih glazbenika *Sonus op.6***

|  |  |  |  |  |
| --- | --- | --- | --- | --- |
| **UČENIK /ICA** | **DISCIPLINA** | **KATEGORIJA** | **NAGRADA** | **NASTAVNIK/ICA-MENTOR** |
| Lara Roca | *solfeggio* | I. | I. | Mira Grujić, prof. mentor |
| Kata Vuletić | *solfeggio* | I. | II. | Mira Grujić, prof. mentor |
| Margarita Mikulandra | *solfeggio* | I. | II. | Mira Grujić, prof. mentor |
| Franka Miškić | *solfeggio* | I. | III. | Mira Grujić, prof. mentor |
| Marita Gardijan | *solfeggio* | I. | III. | Mira Grujić, prof. mentor |
| Andrija Cukrov | *violina* | I. | I. | Mira Grujić, prof. mentor |

**18. međunarodno gudačko natjecanje *Rudolf Matz***

|  |  |  |  |  |
| --- | --- | --- | --- | --- |
| **UČENIK /ICA** | **DISCIPLINA** | **KATEGORIJA** | **NAGRADA** | **NASTAVNIK/ICA-MENTOR** |
| Andrija Cukrov | *violina* | I. | I. | Marija Čače, prof. |
| Antea Čvorak | *violončelo* | II. | I. | Vanja Bošnjak, prof. mentor |
| Lovre Tunuković | *violončelo* | IV. | I. | Vanja Bošnjak, prof. mentor |

**Pjevačko natjecanje *Stojan Stojanov Gančev***

|  |  |  |  |  |
| --- | --- | --- | --- | --- |
| **UČENIK /ICA** | **DISCIPLINA** | **KATEGORIJA** | **NAGRADA** | **NASTAVNIK/ICA-MENTOR** |
| Stipan Režić | *pjevanje* | pretkategorija | I. | Ana Grubić Miškić, prof. |

**8. međunarodno pjevačko natjecanje *Lav Mirski***

|  |  |  |  |  |
| --- | --- | --- | --- | --- |
| **UČENIK /ICA** | **DISCIPLINA** | **KATEGORIJA** | **NAGRADA** | **NASTAVNIK/ICA-MENTOR** |
| Nada Tomica Klišanin | *pjevanje* | I. | II. | Ana Grubić Miškić, prof. |
| Rafael Đangradović | *pjevanje* | I. | III. | Ana Grubić Miškić, prof. |

**8. međunarodno mješovito natjecanje glazbenika *Bistrički zvukolik***

|  |  |  |  |  |
| --- | --- | --- | --- | --- |
| **UČENIK /ICA** | **DISCIPLINA** | **KATEGORIJA** | **NAGRADA** | **NASTAVNIK/ICA-MENTOR** |
| Tonija Zlatoper | *klavir* | II. | I. | Sanja Grubelić, prof. |
| Petra Šarić | *klavir* | III. | I. | Gordana Pavić, prof. mentor |
| Marta Miškić | *flauta* | V. | I. | Ivana Šanić, prof. |
| Katarina Žaja | *flauta* | V. | I. | Ivana Šanić, prof. |
| Franka Miškić | *klavir* | III. | II. | Kristina Pešić, prof. |
| Emil Rupić | *truba* | III. | III. | Mislav Glavina, prof. |
| Dunko Jurković | *truba* | IV. | II. | Mislav Glavina, prof. |
| Marta Burazer | *klarinet* | VI. | II. | Boris Plazibat, prof. |

**19. međunarodno online natjecanje *Mladi virtuoz* (Beograd)**

|  |  |  |  |  |
| --- | --- | --- | --- | --- |
| **UČENIK /ICA** | **DISCIPLINA** | **KATEGORIJA** | **NAGRADA** | **NASTAVNIK/ICA-MENTOR** |
| Andrija Cukrov | *violina* | I. | I. (100) LAUREAT | Marija Čače, prof. |
| Tonija Zlatoper | *klavir* | I. | I. | Sanja Grubelić, prof. |